Ѣ (kleinletter: ѣ) of "jat" is ’n letter van die Ou Cyrilliese alfabet wat nog net in Kerkslawies gebruik word. Dit het waarskynlik aanvanklik die lang klinker /æː/ voorgestel. In moderne Slawiese tale het "jat" mettertyd in ander klanke verander, soos /ʲe/ in Russies, /ʲi/ in Oekraïens, /e/ in Serwies, /ije/ in Kroaties, ens. Dit het dus nie meer ’n onafhanklike foneem voorgestel nie, maar verskillende foneme wat ook deur ander Cyrilliese letters voorgestel is. Die letter is daarna tydens verskeie taalhervormings uit Slawiese alfabette gelaat.